recursal/SuperWikiNEXT-32B huggingface dataset:
מראה הקמפוס הנוכחי של המרכז הרפואי
**המרכז הרפואי האוניברסיטאי אוטרכט** הוא בית חולים ציבורי בעיר אוטרכט שבהולנד. זהו בית החולים הגדול ביותר בעיר ובו למעלה מ-1,000 מיטות אשפוז וכ-11,000 עובדים. בית החולים מסונף לאוניברסיטת אוטרכט. הוא מוסמך כאחד מ-11 מרכזי טראומה בהולנד.

המרכז הרפואי הנוכחי נוצר בשנת 1999 על ידי איחוד בית החולים האוניברסיטאי אוטרכט, בית החולים לילדים על שם וילהלמינה והפקולטה לרפואה של אוניברסיטת אוטרכט.

בית החולים האוניברסיטאי, שנפתח בשנת 1872, שכן בעבר בתוך העיר. באמצע שנות השמונים עבר לקמפוס חדש בשוליה המזרחיים של העיר, בשכנות לקמפוס העיקרי של האוניברסיטה. הבניינים שבהם שכן בעבר נהרסו ברובם או הוסבו לבנייני מגורים. בית החולים לילדים נפתח ב-1888 וב-1999 עבר לבניין חדש בשכנות לבית החולים הכללי. בקמפוס החדש שוכנים גם בנק דם ובית החולים הצבאי המרכזי בהולנד. בנייני הקמפוס מקושרים ביניהם במעברים תת-קרקעיים.

המרכז הרפואי האוניברסיטאי חבר בפדרציה של בתי החולים האוניברסיטאיים בהולנד.

קישורים חיצוניים
----------------

ויקישיתוף מדיה וקבצים בנושא **המרכז הרפואי האוניברסיטאי אוטרכט** בוויקישיתוף
* 

* אתר האינטרנט הרשמי של המרכז הרפואי האוניברסיטאי אוטרכט (בהולנדית)

* אתר האינטרנט הרשמי של המרכז הרפואי האוניברסיטאי אוטרכט (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 16261453-6
* ISNI: 0000 0000 9012 6352
* LCCN: n2005078076
* VIAF: 131559150
* WorldCat: lccn-n2005078076

 |
**Ein Herz, das seinen Jesum lebend weiß** (בעברית: לב, היודע כי ישו שלו חי), רי"ב 134, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום השלישי של חג הפסחא, שחל ב-11 באפריל 1724.

היסטוריה
--------

קנטטה זו הייתה האחת-עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. ביום הראשון של הפסחא ביצע את רי"ב 4 וביום השני ביצע את רי"ב 66.

מחמת הצורך להלחין מספר קנטטות בתקופה קצרה, השתמש בבאך ביצירות ישנות שלו כבסיס לקנטטות אלו. קנטטה זו מבוססת על הקנטטה החילונית Die Zeit, die Tag und Jahre macht, רי"ב 134א, אותה הלחין ב-1719 בהיותו בקטן. הוא הוסיף לקנטטה שלושה רצ'יטטיבים וביצע אותה שוב ב-1731. ב-1735 שינה את המוזיקה לחלוטין וביצע אותה שוב.

ב-1881 הוציאה לאור חברת באך את הקנטטה לראשונה, בכרך 28 של פרסומיה.

מילים ומוזיקה
-------------

סדר הקריאה לאותו יום כולל פסוקים ממעשי השליחים בהם מסופר על דברי פאולוס באנטיוכיה ופסוקים מהבשורה על-פי לוקאס המתארים את התגלות ישו אל תלמידיו לאחר תחייתו, בירושלים. הלברית נכתבה על ידי מחבר לא ידוע. מבנה החלקים נשמר מהגרסה הישנה, אולם חלקים 5 ו-6 שלה אינם נכללים כאן. את הטקסט החדש הוא כתב על דפי הקנטטה המקורית, מתחת לטקסט הקיים, וערך קלות את המוזיקה.

הקנטטה נועדה לביצוע על ידי סולני אלט וטנור בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו. לקנטטה שישה פרקים:

1. רצ'יטטיב לאלט ולטנור: *Ein Herz, das seinen Jesum lebend weiß* (לב, היודע כי ישו שלו חי)
2. אריה לטנור: *Auf, Gläubige, singet die lieblichen Lieder* (עורו, המאמינים, שירו את המתוקים שבשירים)
3. רצ'יטטיב לאלט ולטנור: *Wohl dir, Gott hat an dich gedacht* (כמה בני מזל אתם, אלהים חשב עליכם)
4. אריה לאלט ולטנור: *Wir danken und preisen dein brünstiges Lieben* (אנו מודים ומהללים אותך על אהבתך העזה)
5. רצ'יטטיב לאלט ולטנור: *Doch würke selbst den Dank in unserm Munde* (אבל גרום לנו להוקיר תודות)
6. מקהלה: *Erschallet, ihr Himmel, erfreuet dich, Erde* (שמחו, שמיים, גילי ארץ)

הקלטות
------

היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1976), גוסטב ליאונהארדט (ב-1983), טון קופמן (ב-1998) וג'ון אליוט גרדינר (ב-2000).

קישורים חיצוניים
----------------

* מידע על היצירה "Ein Herz, das seinen Jesum lebend weiß, רי"ב 134" באתר מיוזיק בריינז
* מידע על הקומפוזיציה "Ein Herz, das seinen Jesum lebend weiß, רי"ב 134" באתר AllMusic
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

הערות שוליים
------------

1. ↑  J. Mincham 2010
2. ↑  רשימת פרסומי באך באתר IMSLP
3. ↑  מעשי השליחים י"ג, 26-33
4. ↑  לוקס כ"ד, 36-47
5. ↑  באתר All Music
6. ↑  רשימת ההקלטות באתר קנטטות באך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007576888505171
* BnF: cb139094879 (data)
* GND: 300008279
* LCCN: n82163434
* MusicBrainz work: 524cbe7e-b0dc-4d79-a46b-fa50c7afa736
* VIAF: 182665381
* WorldCat (עם VIAF): 182665381

 |
**פוסטינג** (באנגלית: **Posting**) או **פוסטאד'** (בגאלית סקוטית: **Postadh**) הוא מונח ששימש בעבר בסקוטלנד לתהליך כיבוס בגדים ייחודי, שמשמעו רמיסה ודריכה על הבגדים עם הרגליים, בדומה לתהליך דריכת ענבים. 

מטרתו הייתה לבצע תהליך כיבוס יעיל יותר, בבגדים שהיה קשה יותר לכבס בעזרת כוח זרועות הידיים. בבגדי צמר, שמיכות או פשתן עבה, כאשר כוח הזרועות והחיכוך הידני לא הספיקו לכיבוס מיטבי ויעיל, נשות היילנדס נהגו להכניס אותם לאמבט או לגיגית עם מים, ולאחר מכן הניחו עליהן תחתוניות מקופלות, והחלו לדרוך עליהן בחוזקה עם רגליהן בתהליך ה"פוסטינג", אשר נמשך עד שכל חלקי הבגדים התנקו וכובסו בצורה אפקטיבית. בדרך כלל שלוש נשים ביצעו את הפוסטינג, כאשר אחת מהן הייתה דורכת בחוזקה באמצע הגיגית, ואילו השתיים האחרות התהלכו סביבה. 

תהליך זה של דריכת בגדים עם הרגליים הצריך זמן ועמל רב, ובשל כך נזנח והוחלף בשיטות מכניות הצורכות פחות מאמץ וזמן, עת החלה המהפכה התעשייתית.

ראו גם
------

* דריכת ענבים
* מבטשה (טחנת מים)
* הפרדת עיסוקים מגדרית

הערות שוליים
------------

1. ↑  המאמר נכתב בהתבסס על המילון של אדוארד דולי (אנ') הבריטי, בשפה הגאלית סקוטית (1911).
**יצחק מסר** (1942-1891) היה מקובל חסידי פולני מהעיר סאנוק, שבגליציה המערבית, פולין. היה בוגר ישיבות הונגריה ובעל השכלה כללית רחבה. בנוסף להשכלתו היה פעיל בכינון מערכת חינוך חדשה בעיר מולדתו שהתבססה על חדר מתוקן, ברוח חזונו של אחד העם, אך תוך נאמנות להלכה. היה מהפעילים הבולטים של תנועת המזרחי בעירו, והיה מקורב להלל צייטלין.

במהלך השואה, בעקבות הסכם ריבנטרופ–מולוטוב הוגלה לערבות סיביר, שם כתב במשך כשנה וחצי על שקים וניירות מזדמנים חיבור קבלי שזכה לשם **וממדבר מתנה**. החיבור יצא לאור בשנת תשמ"ה בידי פרופ' משה חלמיש, והוא נחשב אחת היצירות הקבליות הבודדות שנכתבו במהלך השואה וששרדו אותה.
בנותיו של מסר, טוניה שמרלובסקי וסוניה אביזוהר הן ששמרו את כתב היד ודאגו לפרסמו.
על אודות החיבור כתב חלמיש בהקדמת הספר:

אמנם אין הקונטרס וממדבר מתנה מציג שיטה חדשה או תכנים חדשים. ייחודו הוא בסיגול מפתיע [...] של חישובים מספריים לרעיונות ידועים, באמצעותם הוא מחזק ומאשש דברי קבלה בתחומים שונים. ההתאמה המפליאה של החישובים בלא אמצעי כתיבה סבירים, מקום הכתיבה ותנאי הכתיבה – הם הם שמעלים את השתאותנו, וייתכן מאוד שבתנאים נורמליים היה המחבר מגיע ליצירה פורייה.
עם זאת, לאחרונה טוען ד"ר יצחק הרשקוביץ שלמסר תרומה חשובה אף מבחינה תוכנית להתפתחותם של רעיונות קבליים בעיצומה של השואה, ובפרט בכל הנוגע למאמצי האדם בעבודת האל, ולמקומם של פולחנים מעשיים (כדוגמת ברכות, עבודה בגשמיות ועוד) בפרקטיקה הדתית היהודית.

קישורים חיצוניים
----------------

* יצחק הרשקוביץ, "Ararita: A Kabbalistic Godly Appellation in the Midst of the Holocaust (A Study in the Writings of R. Yitzchak Messer During the Holocaust)", 5th Annual Summer Workshop for Holocaust Scholars, Yad Vashem, The International Institute for Holocaust Research, July 2012.

יצחק הרשקוביץ, "וממדבר מתנה: חותם השואה על חיברו קבלי מערבות סיביר", דעת 78 (2015), עמ' 93-105.

הערות שוליים
------------

1. ↑  מ' חלמיש, **קונטרס וממדבר מתנה: כתב יד קבלי שנכתב בערבות סיביר**, תל אביב תשמ"ה, עמ' כב.
**המרכז לביטחון מידע של שירות הביטחון הפדרלי של רוסיה** (ברוסית: **Центр информационной безопасности ФСБ России**),‏ הוא גוף של שירות הביטחון הפדרלי העוסק באבטחת טכנולוגיות מידע, הצפנה, פיצוח צפני מחשב ואיסוף מודיעין טכנולוגי.

המרכז נוצר על בסיס המינהל לאבטחת מידע ומחשבים (Управления компьютерной и информационной безопасности) של מחלקת המודיעין הנגדי בשירות בעקבות רפורמה ארגונית שנערכה בשנים 2004—2005 והוא חלק משירות המודיעין הנגדי של שירות הביטחון הפדרלי. סמכויותיו עוגנו בתיקונים לחוק שירות הביטחון הפדרלי.

המרכז חוקר פשעים בתחום המסחר האלקטרוני והפצה בלתי חוקית של נתונים אישיים ומשתף פעולה עם שירות האבטחה הפדרלי (השירות לתקשורת מיוחדת שלו) ומינהל המודיעין של המטה הכללי.

לרוב מכונה המרכז בטעות מינהל К של שירות הביטחון, מה שיוצר בלבול עם יחידה בשם זה של משרד הפנים הרוסי.

בשנת 2017 בכירי הארגון היו מעורבים בעבירות בגידה במולדת, לאחר שב-31 בינואר אותה שנה נעצרו ראש מינהל 2 במרכז לביטחון מידע, סרגיי מיכאילוב וסגנו דמיטרי דוקוצ'אייב. הם הואשמו בשיתוף פעולה עם סוכנות הביון המרכזית האמריקאית ובמתן מידע על שיטות חקירה של הארגון. בפברואר 2019 בית הדין הצבאי המחוזי במוסקבה דן אותם ל-22 שנות מאסר. אדם נוסף, עובד במעבדת קספרסקי, רוסלן סטויאנוב נידון ל-14 שנות מאסר.

ראו גם
------

* הסוכנות הפדרלית למידע ולתקשורת ממשלתית
* היחידה למבצעי מידע של רוסיה
* מערך הסייבר הלאומי
* מצו"ב
* אגף התקשוב וההגנה בסב"ר
* הלשכה לביטחון התקשורת הממשלתית
* המוסד לביטחון תקשורת

קישורים חיצוניים
----------------

* 

* אתר האינטרנט הרשמי של המרכז לביטחון מידע של שירות הביטחון הפדרלי (ברוסית)

הערות שוליים
------------

1. ↑  Грязные руки. Roem.ru
2. ↑  במבנה הארגון פועל "מינהל K", אך מינהל זה פועל במסגרת שירות הביטחון הכלכלי ואינו עוסק בענייני מחשוב. ראו פירוט כאן (ברוסית)
3. ↑  בכיר מחלקת הסייבר של סוכנות הביון הרוסית נעצר באשמת בגידה
4. ↑  רוסיה: יזם אינטרנט נשלח לכלא באשמת בגידה במדינה בשירות ארצות הברית
5. ↑  רוסיה עצרה בכיר בחברת קספרסקי בחשד לבגידה
6. ↑  רוסיה: כתב אישום נגד קצינים בגין בגידה לטובת ארצות הברית
ד"ר **יצחק מקס רובינוב** (‏19 באפריל 1875 – 1 בספטמבר 1936) היה מנהל קבוצת עזרה מדיצינית ציונית אמריקנית והסתדרות מדיצינית הדסה אחרי מלחמת העולם הראשונה בארץ ישראל, הוגה תנועת הביטוח הסוציאלי בארצות הברית וממניחי היסודות למערכת בריאות ציבורית-שוויונית בארץ ישראל ולאחריה במדינת ישראל.

קורות חיים
----------

רובינוב נולד בגרודנו ברוסיה, למקס ואסתר. משם היגר לארצות הברית ב-1893, בה למד רפואה באוניברסיטת ניו יורק. לאחר מכן למד סוציולוגיה וסטטיסטיקה והחל לגבש משנה רפואית ציבורית-שוויונית.

רובינוב ניסה לקדם "חוק בריאות" שייטיב עם מצבם העגום של הפועלים. כישלונה של "האגודה האמריקנית לתחיקת עבודה" (AALL) בקידום החוק הביא אותו לידי אבטלה. הנרייטה סאלד, מזכירת ארגון ציוני אמריקה, חיפשה מחליף לניהול קעמצ"א (קבוצת עזרה מדיצינית ציונית אמריקנית) שייסדה הסתדרות ציוני אמריקה במימון ארגון הג'וינט. רובינוב, חסר המעש והלא-ציוני, נרתם למשימה. הקבוצה, שהייתה ארגון הצלה רפואה זמני, יצאה לארץ ישראל בתחילה בלעדיו ביוני 1918, והוא הצטרף אליה חודשים מספר אחר כך.

בארץ ישראל התחיל לממש את רעיונותיו הסוציאליסטיים תוך כדי מאבק ברפואה הפרטית החסרה במשאבים שפעלה בארץ ישראל. גישתו של הארגון (קעמצ"א) שבראשו עמד הייתה שהחולים ישלמו על פי מצבם הכלכלי, עניים יהיו פטורים מתשלום כלל, ואילו הרופאים יהיו מנועים לעבוד בכל עבודה אחרת ותהיה להם חובה לעבוד בכל מקום שהארגון ישלחםּ.

רובינוב גרס ששירותי רווחה ומערך סניטרי ביישובים היהודיים ובשכניהם הערבים שזורים בעבודת הרפואה.

הארגון גדל בתקופת רובינוב מכ-40 אנשים לכדי 400. הצלחתה של הקבוצה גרמה לגורמים בהסתדרות הציונית לנסות להכפיף את הקבוצה על משאביה תחת חסות ההסתדרות, אך רובינוב התנגד לכך בכל תוקף. עם כניסת הסתדרות הדסה לניהול מלא של הקבוצה, עזב רובינוב את ארץ ישראל בדצמבר 1922.

בשל ההכרה במיומנות הניהול של רובינוב, מינתה אותו ההסתדרות הציונות בארצות הברית כמנהלה. ב-1928 נבחר כמזכיר מסדר בני ברית וב-1934 נוסדה ביוזמתו לשכה "להגנת כבוד ישראל באמריקה".

קישורים חיצוניים
----------------

* ספרי רובינוב, בארכיון האינטרנט

הערות שוליים
------------

1. 1 2  נסים לוי ויעל לוי, **רופאיה של ארץ ישראל 1799–1948**; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור - הוצאה לאור, 2008, עמ' 384
2. 1 2  דפנה הירש, **באנו הנה להביא את המערב - הנחלת הגיינה ובניית תרבות בחברה היהודית בתקופת המנדט**, מכון בן-גוריון, 2014, עמ' 144
3. ↑  ורדה סוסקולני, גייל אוסלנדר ואילנה שחר, עבודה סוציאלית במערכת הבריאות: היסטוריה של התפתחות מקצועית ואתגרים לעתיד בתוך: **לא צדקה אלא צדק**, עורכים: ג'וני גל ורוני הלר, מכון בן-גוריון, עמ' 246
4. ↑  נסים לוי, **פרקים בתולדות הרפואה בארץ-ישראל 1799–1948**, הקיבוץ המאוחד והפקולטה לרפואה ע"ש ברוך רפפורט – הטכניון, חיפה, 1998, עמ' 179
5. ↑  יעקב נוימן, לנסיעתו של מ. רובינוב, דואר היום, 5 בדצמבר 1922
6. ↑  מנהל חדש לעבודה הציונית באמריקה, דבר, 3 באוגוסט 1928

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277719805171
* BIBSYS: 90752535
* BnF: cb10483803g (data)
* CiNii: DA06147894
* ISNI: 0000 0000 8270 6584
* LCCN: n79147891
* NLA: 35894764
* NTA: 135681707
* RERO: 02-A003768574
* SNAC: w69w33qc
* SUDOC: 115447008
* Trove: 1135445
* VIAF: 77601715
* WorldCat: lccn-n79147891

 |
איור מקודקס מאנסה המציג אישה מעלה מאהב לחדרה בחשאי.
**פָּרָשַׁת אַהֲבִים** או **רומן** הוא כינוי למערכת יחסים רומנטית ומינית עם אדם אחר, שנתון במסגרת של זוגיות. לרוב מתייחס המושג למצב בו מתנהל רומן בין אדם נשוי לבין אדם שאינו נשוי או שנשוי לאחר, אך יש גם העושים שימוש במונח לתאר מקרים בהם מערכת היחסים מוסתרת מסיבות אלו או אחרות. המונח **מאהב** מתאר את הצד המיני של מערכת היחסים הזוגית ("בעלי הוא גם המאהב שלי").

מאפייני מערכת היחסים
--------------------

לפרשת אהבים ישנם מספר מאפיינים, אשר אינם חייבים לבוא לידי ביטוי בכל מקרה ומקרה.

* קשר קבוע או מתמשך.
* אופי רגשי הנוסף לקשר המיני.
* מערכת יחסים שאינה ניתנת למיסוד מבלי לפגוע בזוגיות אחרת, קיימת.
* סודיות.
* קשר "אסור" (למשל כאשר אחד מבני הזוג או שניהם נשואים לאחר, או אם הם בין בני מעמדות שונים, או קבוצות חברתיות עוינות)

הסיבות לפרשת אהבים
------------------

פרשת אהבים נחשבת על פי רוב לבגידה. ואף על פי כן, מדובר באירוע שכיח בתרבויות רבות. הסיבות העיקריות לקשרים אלו הן התאהבות באדם אחר או בעיות במערכת היחסים הזוגית. מערכת היחסים עם המאהב מספקת מספר גורמים שלעיתים קרובות חסרים במערכת זוגית רגילה כגון ריגושים שנובעים ממתח ומסיכון, הרפתקנות, ועוד. כמו כן, למערכת יחסים כזאת יתרון על היחסים הזוגיים בכך שהיא אינה נופלת למלכודות של שיגרה - מכיוון שאין משק בית משותף, על כל הלחצים הנובעים מניהולו.

בספרה "**המאהבת**" מעלה ויקטוריה גריפין תאוריה המתבססת על השכיחות הרבה של פרשות אהבים, לפיה הסיבה העיקרית למערכת יחסים זו היא מבנה נפשי בסיסי הקיים אצל חלק מהאנשים, המעדיף או חש צורך בסוג כזה של יחסים בלתי ממוסדים.

מאהבים מפורסמים בהיסטוריה
-------------------------

* ג'קומו קזנובה - נחשב המאהב המפורסם בהיסטוריה.
* פייר אבלר
* סרגיי סלטיקוב, מאהבה של יקטרינה הגדולה.

מאהבות מפורסמות בהיסטוריה
-------------------------

* דיאן דה פואטייה, מאהבתו של אנרי השני מלך צרפת, למעשה ניהלה את הממלכה.
* קמילה פרקר, בטרם מותה של הנסיכה דיאנה.
* פרנסס סטיוונסון, מזכירתו של לויד ג'ורג'.

בתרבות
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
נושא המאהב נמצא במרכזם של יצירות ספרותיות, סרטי קולנוע וסרטי טלוויזיה רבים. להלן כמה דוגמאות:

* דוקטור ז'יוואגו
* סיפורה של O
* דמותו הספרותית של דון חואן
* שירו של לאונרד כהן "Famous Blue Raincoat" בו המשורר כותב מכתב לאחיו, שהיה בעבר המאהב של אשתו, והמסתיים במילים "אם אי פעם תבוא לכאן, למעני או למען ג'יין, ובכן, אויבך ישן, ואשתו חופשייה".
* ספרו של א"ב יהושע **המאהב**, המספר על מסע חיפושים של בעל אחר המאהב של אשתו שנעלם במלחמה.
* הסרט המאהב על פי ספרה של מרגריט דיראס, המספר על רומן אסור בין נערה צרפתייה צעירה לבין גבר סיני.

לקריאה נוספת
------------

* ויקטוריה גריפין, **המאהבת**, הוצאת ידיעות אחרונות 2002: היסטוריה, מיתוסים ופרשנויות לנושא "האישה האחרת".

|  |  |
| --- | --- |
| בקרת זהויות עריכת הנתון בוויקינתונים | 
* GND: 4167616-6
* NKC: ph174183

 |
**המדרגות הטורקיות** (באיטלקית: **Scala dei Turchi**) הוא צוק סלעי לחוף הים התיכון בקרבת ריאלמונטה (אנ') שבנפת אגריג'נטו שבדרום סיציליה המוגדר כשמורת טבע. הצוק בנוי מאבן גיר והטבע עיצב אותו בצורת מדרגות. החופים החוליים שלידו זכו לפרסום לאחר ששימשו למחסה לפירטים (בין השאר לפירטים טורקים שנתנו את שמם לאתר). המקום פופולרי בקרב תיירים ורשויות סיציליה פועלים להפיכתו לשמורת טבע ולהכרזתו כאתר מורשת עולמית.

מבנה האתר
---------

מצוק הגיר, שגובהו כ-50 מטר, נוצר ממשקע ימי בעידן הפלאוקן ומתאפיין בצבע לבן בוהק. החשיפה למזג האוויר ולמלח הים גרם לשחיקת הסלע וליצירת שפוע דמוי מדרגות היורד לים. המצוק בולט לים ויוצר בשל כך מפרצים חוליים מוגנים משני צידיו.

מורשת
-----

המפרצים משני צידי המצוק שימשו לאורך ההיסטוריה לעגינת ספינות של פירטים בגלל היותם סגורים ובגלל ההגנה מהרוח שמספק המצוק. כבר בימי הביניים המוקדמים שימשו המפרצים לעגינת ספינות של סרצנים שפעלו ברחבי הים התיכון. החל מהמאה ה-16 שימש המקום לעגינת שודדי ים ברברים, שהגיעו מצפון אפריקה, והתמודדו מול ספינות של הצלבנים. בתקופת האימפריה העות'מאנית שימש המקום לספינות פירטים טורקים שנתנו למקום את שמו.

שמורת טבע
---------

ב-2007 הגישו רשויות העיר הקרובה, ריאלמונטה (אנ'), בקשה להכרה באתר כאתר מורשת עולמית (בקשה שעדיין לא אושרה).

בפברואר 2020 החליטו רשויות מחוז אגריג'נטו, שהאתר נמצא בתחומה, להלאים את האתר מידי הבעלים המקומיים לאחר הזנחה של שנים שהביאה להרס של האתר עקב עומס תיירים וונדליזם. במסגרת הלאמה זו נסגר האתר כדי לבחון דרכים לאפשר ביקורים במקום. כמו כן מתנהל הליך משפטי מול גורם הטוען שהחוף בבעלותו.

בינואר 2022 אירע מקרה של ונדליזם באתר במהלכו נצבע הצוק בצבע אדום אך נוקה לאחר מספר ימים.

בתרבות
------

האתר התפרסם בעקבות סדרה של ספרים שכתב הסופר האיטלקי אנדראה קמילרי שבמרכזם דמותו של "המפקח מונטלבנו" (אנ'). בחלק מספרים אלו התחוללה העלילה באזור המצוק הלבן והסביבה.

הבמאי הסיציליאני ג'וזפה טורנאטורה צילם חלק מסרטיו באתר זה וביניהם הסרטים "מלנה" (אנ') (בכיכובה של מוניקה בלוצ'י), אהבה במלחמה (אנ') ואריתימיה (Arritmìa). כמו כן צילם טורנאטורה באתר מספר פרקים של הסדרה על "המפקח מונטלבנו" של אנדראה קמילרי.

קישורים חיצוניים
----------------

ויקישיתוף מדיה וקבצים בנושא **המדרגות הטורקיות** בוויקישיתוף
* המדרגות הטורקיות, באתר geositidisicilia.it (איטלקית)
* המדרגות הטורקיות, באתר lavalledeitempli.it (עמק המקדשים)
* המדרגות הטורקיות, באתר "למטייל" (אורכב)

הערות שוליים
------------

1. ↑  הלאמת המדרגות הטורקיות, באתר הגרדיאן, 28 בפברואר 2020
2. ↑  משערים שונדליזם זה קשור להליך המשפטי הקשור לבעלות על החוף
3. ↑  הוונדליזם במצוק המדרגות הטורקיות, באתר ה BBC, תאריך 10 בינואר 2022
4. ↑  המדרגות הטורקיות נצבעו אדום, באתר הגרדיאן, 9 בינואר 2022
שער ספר בית אהרן קריספין
חתימת ידו של הרב אהרן קריספין (איזמיר תרי"ב)
הרב **אהרן קריספין** היה רב ופוסק באזמיר במאה ה-19. מחבר ספר בית אהרן.

תולדותיו
--------

נולד למרת מזל טוב ולרב יאושע אברהם קריספין, מחבר ספר אברהם במחזה ורבה של הקהילה באיזמיר, ממנו גם למד תורה. אחיו היו הרב יום טוב קריספין מחבר שו"ת בגדי יום טוב, הרב יצחק והרב שמואל קריספין, מחבר ספר משק ביתי. בנוסף למד תורה מפי הרב חיים פאלאג'י והרב בכור יצחק נאבארו. היה מסייע לאביו בענייני הנהגת העיר. אסר חבישת פאה נוכרית לנשים נשואות בשוק והתיר בחצר שאין רבים בוקעים בו.

נפטר בעודו צעיר בימים בשנת תרי"ד (1854) בחיי הוריו.

משפחתו
------

נשא לאשה את אחייניתו אסתר, בת אחותו קאדין מרים ובנימין רודיטי.

לזוג היו שלושה בנים: דניאל, יעקב וחיים.

ספרו
----

**בית אהרן** חלק א' (אזמיר תרכ"ג) - חידושי הלכות לפי מערכות וחידושי דינים לאורח חיים, יורה דעה ואבן העזר עם מזכרת גיטין. את הספר הגיהו אחיו, הרב יצחק והרב יום טוב קריספין. לספר הסכמה מהרב חיים פאלאג'י. כתב גם חלק ב' על חשן משפט.

הערות שוליים
------------

1. ↑  ספר חיים ביד דף ה' עמוד ג'
2. ↑  ת אהרן אבן העזר מערכת פ'י
3. ↑  אברהם במחזה, דרוש י"ז
4. ↑  בית אהרן, הסכמת הרב הכולל לאזמיר ואגפיה
צעדת הלוויה של אלזה נייגו
**פרשת אלזה נייגו** היא אירוע רצח בטורקיה שאירע בשנת 1927 של אישה יהודייה בשם אלזה נייגו על ידי פקיד טורקי. הרצח עורר הפגנה אנטי-ממשלתית בהלוויה שלה, שהרשויות ראו בה כאירוע פלילי. ממשלת טורקיה טענה כי הסיסמאות ששימשו במחאות היו אנטי טורקיות. בעקבות ההפגנה נעצרו עשרה מפגינים יהודים, אשר שוחררו לאחר שלושים יום.

הרצח
----

 אבלים נושאים את ארונה של אלזה נייגו
אלזה נייגו בת ה-22 הייתה קלדנית של חברת הביטוח הלאומי של טורקיה. במהלך חופשה באי הייבלי (אנ'), פקיד טורקי מוסלמי אוסמן ביי התאהב בה. אוסמן ביי, שהיה מבוגר מאלזה ב-30 שנה, עקב אחרי אלזה ברחבי האי. מיואשת קטעה אלזה נייגו את חופשתה וחזרה הביתה. אלזה נייגו התארסה בסופו של דבר לעמית יהודי לעבודה. אוסמן ביי, שזעם על האירוסין, רדף אחרי אלזה נייגו ודקר אותה למוות בסכין.

לאחר הרצח
---------

במהלך ההלוויה נערכה הפגנה בהתנגדות לממשלת טורקיה. ההפגנה הביאה לתגובות אנטישמית בעיתונות הטורקית.  תשעה מפגינים נעצרו מיד באשמת פגיעה בעקרון ששת החיצים, כינוי לסדרת העקרונות **ה**חברתיים של מוסטפא כמאל אטאטורק, המהווים סמל של מפלגת העם הרפובליקאית בטורקיה**.** אך זוכו מהאישומים במשפט ראשון. מאוחר יותר, נפתח משפט שני נגד תשעה יהודים וגם עד יחיד רוסי לרצח. הנאשמים נעצרו. ארבעה מהם נידונו בגין העבירה הספציפית של "פגיעה בתרבות הטורקית ".

הערות שוליים
------------

1. ↑  "Turkish Jewry Agitated Over Murder Case". *Canadian Jewish Review*. 7 באוקטובר 1927. אורכב מ-המקור ב-3 בנובמבר 2013. נבדק ב-21 בינואר 2013. `{{cite news}}`:  (עזרה)
2. ↑  Kalderon, Albert E. (1983). *Abraham Galanté : a biography*. New York: Published by Sepher-Hermon Press for Sephardic House at Congregation Shearith Israel. p. 53. ISBN 9780872031111. נבדק ב-20 בינואר 2013. `{{cite book}}`:  (עזרה)
3. ↑  Bali, Rıfat (2008-09-23). "The 1934 Thrace events: continuity and change within Turkish state policies regarding non-Muslim minorities. An interview with Rıfat Bali". *European Journal of Turkish Studies. Social Sciences on Contemporary Turkey* (באנגלית) (7). doi:10.4000/ejts.2903. ISSN 1773-0546.
4. 1 2 3 4 5 6  "New Trial Ordered for Nine Constantinople Jews Once Acquitted". *Jewish News Archive*. 16 בינואר 1928. נבדק ב-23 בינואר 2013. `{{cite news}}`:  (עזרה)
5. ↑  Benbassa, Esther; Rodrigue, Aron (1999). *Sephardi Jewry : a history of the Judeo-Spanish community, 14th--20th centuries* (1. California paperback ed.). Berkeley: University of California Press. ISBN 9780520218222.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרשת אלזה נייגו"**.
**כרכן ירוק** (שם מדעי: ***Gonyosoma prasinum***) הוא מין נחש לא-ארסי ממשפחת הזעמניים המצוי ביערות גשם לחים בתת-היבשת ההודית ובדרום-מזרח אסיה במדינות: הודו (במערב בנגל, אסאם וארונאצ'ל פרדש), בנגלדש, בורמה, צפון תאילנד, מערב מלזיה, לאוס, וייטנאם, סין (במחוזות: יונאן, גוויג'ואו והאינאן) והפיליפינים.

הכרכן הוא קרובם של כרכן הקרינים והכרכן החלק ובעבר שויך לסוג כרכן. כיום הוא שייך לסוג נפרד, Gonyosoma, אך ישנם שיטות מיון שונות.

מאפיינים
--------

אורכו של הנחש עד 1.2 מטרים והוא בעל קשקשים ירוקים לאורך גופו עם גב ירוק כהה, בטן בהירה, ראש גדול ובעל עיניים גדולות ושחורות בעלות קרום כחול המקיף אותם. הלסת גדולה ולעיתים בעלת קצוות צהובים. הנחש שוכן על העצים ופעיל במשך היום. נקבות הנחשים גדולות מהזכרים והן מטילות 5–11 ביצים.

הנחש מצוי על ענפי העצים ביערות הגשם, היערות ויערות הבמבוקים של תפוצתו עד לגובה 2,500 מטרים. הוא ניזון מצפרדעים, לטאות, עופות קטנים ויונקים.

נחש אינו מצוי בסכנה בטבע אך עלול להיות עקב הפגיעה בבית גידולו וסחר בו לחיית מחמד. כיום הוא נחשב למין מוגן במדינות בהם חי.

קישורים חיצוניים
----------------

ויקישיתוף מדיה וקבצים בנושא **כרכן ירוק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
 |
**לירז אוחנה** (נולדה ב-28 ביוני 1999) היא כדורגלנית ישראלית, המשחקת כקשרית בקבוצת בנות נתניה בליגת העל בכדורגל נשים.

קריירה
------

### מועדונים

אוחנה עוסקת בספורט מגיל צעיר, ולפני שהחלה בקריירה ככדורגלנית עסקה בכדורסל, טניס וקפוארה. סבה הוא מאיר ויצמן, מאמן שחקני נוער לשעבר, בין השאר בהפועל תל חנן ומכבי נווה יוסף חיפה. דודה הוא הבלם עידן ויצמן.

בגיל 11 הצטרפה אוחנה לאס"א תל אביב, לאחר שבמשך מספר שנים התאמנה ושיחקה בקבוצות ילדים. תחילה הייתה מתאמנת בשורות הקבוצה בלבד, משום שלא היה ברשותה כרטיס שחקן, ומאוחר יותר העניין סודר והישא שיחקה בקבוצת הנערות והבוגרות של המועדון עד לעונת 2017/18. הייתה שותפה לזכיית המועדון בגביע המדינה לעונת 2016/2017.

לקראת עונת 2018/19 הצטרפה לבנות נתניה.

### נבחרת ישראל

אוחנה רשמה הופעה אחת בנבחרת ישראל עד גיל 16 נגד נבחרת טורקיה, במסגרת טורניר פיתוח של אופ"א. בנוסף, רשמה חמש הופעות בנבחרת ישראל עד 17, במסגרת מוקדמות אליפות אירופה, נגד נבחרות קזחסטן, בולגריה, דנמרק, ויילס והונגריה. לזכותה גם הופע האחת בנבחרת ישראל עד גיל 19, נגד נבחרת גרמניה, במסגרת שלב העילית של אליפות אירופה.

בשנים 2013 ו-2017 הופיעה במדי הנבחרת במכביה התשע-עשרה והמכביה העשרים, בהתאמה.

תארים
-----

### אס"א תל אביב

* גביע המדינה: 2016/2017

קישורים חיצוניים
----------------

* לירז אוחנה, ברשת החברתית פייסבוק
* לירז אוחנה, ברשת החברתית אינסטגרם
* פרופיל באתר ההתאחדות לכדורגל בישראל
**איש הולך מעבר לפינה** (באנגלית: **Man Walking Around a Corner**) היה סרט מוקדם, קצר ואילם, שצולם בפריז על ידי לואי לה פרינס ב-1887. על פי הסרט התיעודי The First Film של דייוויד וילקינסון משנת 2015, הוא לא סרט, אלא סדרה של 16 פוטוגרפים, שכל אחד מהם נלקח מאחת העדשות מהמצלמה של לה פרינס. לה פרינס המשיך לפתח את מצלמת העדשה האחת, וב-14 באוקטובר 1888, הוא יצר את התמונה הנעה הראשונה בעולם.

הסרט

הפקה
----

הסרט נמשך כ-1.7 שניות, כולל 19 פריימים והוא צולם במצלמת 16 עדשות.

עלילה
-----

איש הולך מעבר לפינה בפריז.

היסטוריה
--------

הסרט צולם בפינת רחוב בוכארט-דה-שארון ושדרת טרודיין ברובע התשיעי של פריז. תמונות מהסרט נשלחו במכתב ב-18 באוגוסט 1887 לאשתו של לה פרינס.

לואי לה פרינס נעלם ברכבת מדיז'ון לפריז ב-16 בספטמבר 1890.

קישורים חיצוניים
----------------

ויקישיתוף מדיה וקבצים בנושא **איש הולך מעבר לפינה** בוויקישיתוף

* "איש הולך מעבר לפינה", במסד הנתונים הקולנועיים IMDb (באנגלית)
* "איש הולך מעבר לפינה", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Man Walking Around A Corner". *WikiMedia*.
2. ↑  "Man Walking Around a Corner". *Letter Boxd*. נבדק ב-9 במרץ 2021. `{{cite web}}`:  (עזרה)
**הסיטי של לונדון מעבר לנהר התמזה**, קאנאלטו וֶדוּטה קלאסית מ-1747
**וֶדוּטה** (באיטלקית: **Veduta** - "מראה") הוא ציור מאוד מפורט בפרטיו, בדרך כלל רחב-יריעה, של נוף אורבני של עיר או של טבע.

הז'אנר של ציורי נוף החל בפלנדריה, שם אמנים כמו פול בריל (אנ') ציירו בסגנון וֶדוּטה כבר בתחילת המאה ה-16. במאה ה-17 ציירים הולנדים התמחו בציור מפורט ומדויק של ערים ונופים, אשר טיפחו את הגאווה של מעמד הביניים ההולנדי העשיר. אחד מהציורים המפורסמים מהתקופה הוא "נוף העיר דלפט" של יאן ורמיר.

כחלק מ"הטיול הגדול", שנהגו לערוך בני המעמד הבינוני-גבוה באירופה במאות ה-17 וה-18, נופים מפורסמים כמו התעלה הגדולה בוונציה והפורום ברומא היוו השראה לציורי וֶדוּטה רבים. במאה ה-18 הפכה ונציה למרכז של ציירי סגנון הוודוטה. בין היוצרים המפורסמים היו בני משפחת גוארדי ומשפחת קאנאלֶה (הציירים קאנאלטו וברנרדו בלוטו).

בין האמנים מהמאה ה-19 ניתן לציין את אנטוניטה ברנדייס. בהמשך המאה ה-19 התחלפה הגישה המנסה לתאר במדויק את נוף העיר, לגישה המחפשת יותר את הרושם האישי שהנוף עשה על האמן, והובילה להופעת האימפרסיוניזם.

קישורים חיצוניים
----------------

ויקישיתוף מדיה וקבצים בנושא **ודוטה** בוויקישיתוף
* ודוטה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4001393-5
* HDS: 011009
* NKC: ph127003

 |
**לירון רחל אמנו** (נולד ב-20 בפברואר 1983) הוא שחקן וקומיקאי ישראלי.

ביוגרפיה
--------

רחל אמנו נולד וגדל במגדל העמק. בצה"ל שירת כצלם צבאי בחיל האוויר.

בסיום שירותו הצבאי עבר רחל אמנו לתל אביב והחל להופיע יחד עם השחקן מאור גולדשטיין באולם צוותא בתל אביב במסגרת דומינו גרוס תחת שם הבמה "מאור ולירון", צמד קומי שהקימו השניים מספר שנים קודם לכן. במהלך השנים הופיעו על במות ברחבי הארץ, תוכניות טלוויזיה ומערכוני אינטרנט.

בשנת 2007 השתתפו הצמד בתוכנית המערכונים "פרויקט ביפ", העפילו לגמר וזכו במקום הראשון יחד עם 4 צוותים נוספים, כפרס קיבלו תוכנית מערכונים נוספת בערוץ ביפ וברצועת הלילה של ערוץ 2 בשם "אין מה לראות". עם סגירת ערוץ ביפ החלו מאור ולירון יחד עם יוצרים נוספים לכתוב ולהשתתף בתוכנית מערכונים לערוץ יס קומדי בשם "מצב כפית".

בשנת 2010 השתתף לירון בסדרה "עספור" בתפקיד טולדו שופט הכדורגל.

בהמשך השתתף גם בפסטיבל תיאטרון קצר בצוותא במחזה "מסיבה לזהבית", בפרסומות, סרטונים ובסדרות הטלוויזיה "חברות", "מי נתן לך רישיון", "נוסבאום וגולדשטיין", "מה שאתם בוחרים", "על הספקטרום" ועוד.

החל משנת 2015 ועד היום משחק את "בנצי" בסדרה "רון".

בשנת 2017 שיחק בתפקיד הראשי בסרט זוכה ציון לשבח בפסטיבל לקולנוע ים תיכוני במונפלייה (צרפת) "אנא מן אל יהוד".

בשנת 2020 השתתף בסדרה "הטבח" בתפקיד שבתאי הדייג.

קישורים חיצוניים
----------------

* לירון רחל אמנו, ברשת החברתית פייסבוק
* לירון רחל אמנו, ברשת החברתית טוויטר
* לירון רחל אמנו, ברשת החברתית אינסטגרם
* לירון רחל אמנו, סרטונים בערוץ היוטיוב
* לירון רחל אמנו, במיזם "אישים" לתיעוד היצירה הישראלית
* לירון רחל אמנו, במסד הנתונים הקולנועיים IMDb (באנגלית)
**כרישי צווארון** (שם מדעי: **Parascylliidae**) היא משפחה קטנה של דגי סחוס מסדרת הזנבתנאים החיים בימים הטרופיים של האוקיינוס השקט המזרחי. במשפחה זו ישנם 2 סוגים ובהם 8 מינים.

אלו כרישים קטנים באורך של קצת יותר מ-90 סנטימטר. גופם מוארך ובעל סנפירים קצרים, עם סנפיר גבי אחורי, זנבות מוארכים נמוכים, וראשים בעלי חוטם מעוגל, עיניים גדולות ושפמים גדולים דמויי בינים המזכירים שפמים של ניבתן. הם נחים על קרקעית הים לעיתים קרובות וגם בין צמחייה מיימית.

תזונתם של הכרישים מורכבת מדגי גרם ומחסרי חוליות ימיים שונים שהם מוצאים במים הרדודים.

מיון
----

* משפחה **כרישי צווארון** (Parascylliidae)
* סוג *Cirrhoscyllium*
	+ מין *Cirrhoscyllium expolitum*
	+ מין *Cirrhoscyllium formosanum*
	+ מין *Cirrhoscyllium japonicum*
* סוג *Parascyllium*
	+ מין *Parascyllium elongatum*
	+ מין *Parascyllium ferrugineum*
	+ מין *Parascyllium sparsimaculatum*
	+ מין *Parascyllium variolatum*

קישורים חיצוניים
----------------

ויקישיתוף מדיה וקבצים בנושא **כרישי צווארון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
**לירון נירגד** (נולדה ב-28 בספטמבר 1957) היא שחקנית קולנוע ישראלית לשעבר. התפרסמה בשל גילום דמותה של מיקי בסרט "הלהקה".

ביוגרפיה
--------

נירגד היא הבכורה למשפחה בת שלוש בנות, אחותה היא הסופרת ליה נירגד. בילדותה התגוררה עם משפחתה במספר מדינות במסגרת תפקידיו של אביה, ובהן בארגנטינה, שם שימש אביה רם נירגד כשגריר ישראל. כשחזרו לישראל התגוררה משפחתה בסביון.

התגייסה לצה"ל ושירתה בלהקת פיקוד הדרום. היא לוהקה לסרט "הלהקה" משנת 1978 לאחר שרוני בראון המליץ עליה. לאחר שהשתתפה בסרטים נוספים בתחילת שנות השמונים, פרשה ממשחק והחלה ללמוד פסיכולוגיה, ועברה להתגורר בארצות הברית.

נירגד נשואה ואם לשני בנים. בנה הבכור, מיכאל נירגד-גיא, שירת בגלי צה"ל, הלחין את המוזיקה לסרטו של ירמי שיק בלום – "הסדרן", שימש כמגיש במסגרת שידורי הרדיו של חדשות 10, וכיום עוסק בקריינות. בנה הצעיר, אלון נירגד-גיא, הוא פסיכולוג ומורה לתיאטרון אימפרוביזציה.

פילמוגרפיה נבחרת
----------------

| שנה | שם הסרט | תפקיד | הערות |
| --- | --- | --- | --- |
| 1978 | הלהקה | מיקי |  |
| 1980 | חמש חמש | דליה נחומי |  |
| 1981 | אינדיאני בשמש | רונה |  |
| 1982 | צלילה חוזרת | מירה |  |
| 1983 | מי מרום (סרט) | שרה הלפרין |  |
|

קישורים חיצוניים
----------------

* לירון נירגד, במיזם "אישים" לתיעוד היצירה הישראלית
* לירון נירגד, במסד הנתונים הקולנועיים IMDb (באנגלית)
* לירון נירגד, באתר "אידיבי", מאגר הידע העברי לקולנוע ישראלי ועולמי
* יעקב בר-און, ‏חוזרת ללהקה: לירון נירגד שבה לימי הצילומים הבלתי נשכחים של הסרט המיתולוגי, באתר מעריב אונליין, 5 בדצמבר 2021

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6116 6013
* LCCN: no2009070019
* VIAF: 88480761
* WorldCat: lccn-no2009070019

 |
**כרישטיח ארך אף**[דרוש מקור] (שם מדעי: *Eucrossorhinus dasypogon*) הוא מין של כריש ממשפחת הכרישטיחיים שבסדרת הזנבתנאים המצוי בשוניות אלמוגים שלחופי צפון אוסטרליה, גינאה החדשה ודרום-מזרח אסיה הוא ידוע ביכולת הסוואה מעולה.

אורכו של הכריש עד 125 ס"מ אך ייתכן שנמצאו פרטים באורך 3.7 מ' משקל ויכול להגיע ל-50 ק"ג והוא בעל גוף גדול בצבע אפור עם כתמים חומים לאורך הגוף ובעל סנפירי גב גדולים כתומים. הכריש מתמחה בהסוואה והוא דומה לקרקעית הים בצורתו וצבעו. הראש שטוח ובעל שלוחות המזכירות אצות לאורך הראש והגוף. הפה עצום ויכול לשאוב כל דג קטן שיחלוף לידו.

הכריש מצוי בשוניות ומחכה במארב לטרף כמו דגי גרם, סרטנים, סילוניות ודגי סחוס קטנים יותר. כרישים גדולים יכולים לטרוף גם כרישים אחרים באורך 1 מ'. הם גם לא בוחלים בקניבליות. הטרף נשאב פנימה במהירות היישר אל הקיבה. אם הטרף לא מתקרב אל הכריש הוא משתמש בזנבו כדי להיראות כמו דג קטן, מה שעוזר להפחית את חשש הדגים מהכריש המוסווה.

קישורים חיצוניים
----------------

ויקישיתוף מדיה וקבצים בנושא **כרישטיח ארך אף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  כרישטיח ארך אף באתר הרשימה האדומה של IUCN
**וגיף גוסיינוב** (ברוסית: **Вагиф Гусейнов** באזרית: **Vaqif Əliövsət oğlu Hüseynov**; נולד ב-27 בנובמבר 1942 בקובה, רוסיה הסובייטית) הוא איש ק.ג.ב בדרגת מייג'ור גנרל.

ביוגרפיה
--------

וגיף גוסיינוב נולד בקובה. בשנת 1970 הוא סיים לימודי עיתונות באוניברסיטה של באקו ועבד כמה שנים בעיתונות מקומית. בשנים 1973–1978 הוא היה בעבודה מנהלית במערכת הקומסומול ובשנת 1978 עבר למוסקבה. בשנת 1980 הוא חזר לבאקו ומונה לראש המפלגה בעיר (באותה תקופה זה היה תפקיד חשוב יותר מראש העיר). וגיף גוסיינוב המשיך להתקדם במערכת המנהלית של המפלגה הקומוניסטית של ברית המועצות. באוגוסט 1989 הוא מונה לראש הק.ג.ב המקומית במקום איוואן גורלובסקי

בהיותו ראש הק.ג.ב. וגיף גוסיינוב היה מעורב באירועים אלימים שהתרחשו בינואר 1990 במהלכם כוחות הצבא הסובייטי נכנסו לעיר וכ-170 מתושבי העיר נהרגו בנוסף לכ-750 פצועים.

לאחר התפרקות ברית המועצות והקמת אזרבייג'ן העצמאית, גוסיינוב הואשם בשיתוף פעולה עם כוחות הצבא הסובייטי במהלך האירועים של 1990. בשנת 1993 הוא שוחרר ומייד עזב לרוסיה בה קיבל אזרחות. בשנת 1996 הממשל האזרי האשים אותו בארגון רצח איש תקשרות וארגון פיצוץ בבניין הטלוויזיה. בקשת הסגרה לא כובדה על ידיד השלטונות של רוסיה.

החל משנת 1997 גוסיינוב היה העורך הראשי של סוכנות ידיעות ופועל במספר ארגונים ציבוריים.

בתקופת ברית המועצות הוענקו לו עיטור הדגל האדום של העמל ועיטור ידידות העמים.

קישורים חיצוניים
----------------

* ביוגרפיה של וגיף גוסיינוב (ברוסית)

הערות שוליים
------------

1. ↑
שגיאות פרמטריות בתבנית:מקורות   
פרמטרי חובה [ נושא ] חסרים 


רבי **יהודה יצחק פרנקל** (נכתב לעיתים: יהודא יצחק פרענקיל) (ה'תקפ"ה, 1824 – ל' בכסלו ה'תרנ"ד, 1893) היה אב"ד בעיר סאנוק.

ביוגרפיה
--------

נולד לחנה ולרבי חיים מרדכי פרנקל–תאומים אב"ד לינסק (בן רבי יהודה ליבוש פרנקל תאומים בעל ה"שני צמידים", מגזע רבי יונה תאומים).
בנעוריו למד אצל רבי צבי הירש מרימנוב, ורבי שלום מקאמינקא, והיה תלמיד חבר של רבי חיים מצאנז בעל ה"דברי חיים", שכינוהו באחת מתשובותיו ״גדול הדור״.

בשנת תרי"ח הוכתר לרבנות העיר סאנוק במחוז ז'שוב בדרום פולין באזור הידוע כגליציה המערבית, וניהל את העיר ביד רמה, כאשר הוא ממונה על כל ענייני העיר מערכות הכשרות המקוואות ותלמודי התורה. מסר שיעורי תורה, והקים בית הכנסת אורחים בביתו הסמוך לבית הכנסת עבור עניי העיר ואורחים.

בשנת תרכ"ט כאשר פרצה המחלוקת בין חצרות צאנז וסדיגורה נמנה עם תומכי רבו הרבי מצאנז, ואף חתם על קול קורא בעניין. חילופי דברים ארוכים התנהלו בינו לבין קרובו רבי משה תאומים אב"ד הורדנקא בעל ה"דבר משה" אשר נמנה עם תומכי סדיגורה. למרות זאת, הקפיד לפקוד מעת לעת בעירו את הקלויז של חסידי סדיגורה, ואף כאשר פתחו הנמנים עם חסידי הרבי מצאנז בית כנסת משלהם וביקשוהו להתפלל עמם לא הסכים לכך, והמשיך להתפלל בבית הכנסת הגדול בעיר.

נפטר ביום שבת ל' בכסלו (ליל שישי של חנוכה) ה'תרנ"ד.

קברו
----

לאחר פטירתו נטמן בבית הקברות החדש בעיר סאנוק, באהל ציונו של המקובל רבי יחיאל אב"ד טעריווא ונאוויטאניץ בעל ה"זיכרון יחיאל".

בשנות השואה נחרב בית הקברות ולא נשארו בו אלא כמה מצבות בודדות, בשנת תש"פ נמצאו מקום ציונו ויסודות האהל באדמה.

ספריו
-----

בשנת תר"מ הוציא לאור ליקוטים מתורותיו מחולקים לשני ספרים, בהקדמתו כותב כי לא היו די מעות בידו להוציא לאור את כל אשר תחת ידו, ורק מחמת אשר קרובת משפחתו שילמה את הוצאות הדפוס יכול להוציא את מעט הכמות הזאת:

* **מעט מים** - חידושי אגדה על ענייני עבודת ד', רעיונות על התורה והמועדים.
* **מחיר חלב** - חידושי הלכה וביאור על מסכת ברכות.

מלבד זה היו תחת ידו עוד כתבים רבים, וכמו שכותב בהקדמתו "אקוה להשי"ת אם יגזור עלי בחיים להוציא לאור חידושים על טור או"ח ויו"ד ועל מסכתות ועל משניות, וחידושי אגדות ודרשות ושו"ת והגהות על מדרש רבה, ועוד כדומה, במחיר אשר אקבל בעד הספר הזה, להיות קובץ על יד להדפיס פעם אחר פעם, אשר יזכנו הבורא לסדר" וכו', והעידו כי היו בביתו ארגזים מלאים בכתבי ידו.

לספריו אלו הוסיף את הספר "שני צמידים" על מסכת בבא מציעא לסבו רבי יהודה ליבוש פרנקל–תאומים אשר נפטר בצעירותו.

בניו
----

* רבי יעקב שלמה פרנקל חתן רבי אברהם אהרן טייטלבוים מקאלבסוב בן רבי יקותיאל יהודה טייטלבוים בעל ה"ייטב לב" מסיגט
* רבי אפרים פרנקל אב"ד סאניק
* רבי חיים מרדכי פרנקל
* רבי בעריש פרנקל
* רבי אברהם פרנקל מגארליץ

הערות שוליים
------------

1. ↑  ספר בארת המים דף מ"ה.
2. ↑  ספרו מעט מים
3. ↑  שו"ת דברי חיים ח"א אבהע"ז סי' ע"ד ועוד
4. ↑  אנציקלופדיה לחכמי גליציה, ערכו.
5. ↑  ספר סאניק דף 87, מאמרו של הרב אלתר.
6. ↑  נתגלה ציון הקדוש של הגה"ק מסאניק, מאתר 'קברי צדיקים'
7. ↑  מעט מים - פרנקל, יהודה יצחק (page 1 of 156), באתר hebrewbooks.org

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 308280944
* WorldCat (עם VIAF): 308280944

 |
**דייוויד אברמסון** (באנגלית: **David H. Abramson**), הוא שחיין יהודי-אמריקאי בעבר, אלוף ושיאן המכביה השישית (השישית 1961). שיאן ה-NCAA במשחה ל-500 יארד חופשי ואלוף המכללות במשחה ל-440 יארד חופשי בפעם האחרונה שמשחה זה התקיים.

אברמסון מומחה ברפואת עיניים אונקולוגית ומנהל המחלקה ב-Memorial Sloan Kettering Cancer Center (MSK or MSKCC), שבניו יורק, המחלקה היחידה מסוגה בארצות הברית.

ביוגרפיה
--------

אברמסון נולד וגדל במנהטן, בנם השני של ג'ק ורות' אברמסון. הוא גדל במשפחה של שחיינים. אביו ג'ק, היה חבר בוועד האולימפי האמריקאי ומנהל המבחנים האמריקאים בשחייה, קפיצה למים וכדורמים לאולימפיאדת טוקיו (1964). שני אחיו, הבכור אלן והצעיר ריצ'רד, היו שחיינים מצטיינים.

### כוכב המכביה שישית

בתחרויות השחייה של המכביה השישית שנערכו בספטמבר 1961 זכה אברמסון ב-3 מדליות זהב, 
במשחה ל-400 מטר חפשי בשיא מכביה חדש של 4:33.0 דקות, לפני דייוויד קרצקי מארצות הברית (4:49.5 דקות) וג. סולטמן מדרום אפריקה (4:49.5 דקות), במשחה ל-1500 מטר בשיא מכביה חדש של 18:45.4 דקות, לפני אחיו הצעיר ריצ'רד אברמסון (19:33.2 דקות) וג. סולטמן (19:35.6 דקות) ובמשחה שליחים 4x200 מטר בשיא מכביה חדש של 8:46.3 דקות, לפני ישראל 9:23.3 דקות ודרום אפריקה (9:25.6 דקות).

בשנת 1965 סיים את לימודיו באוניברסיטת הווארד.

תארים והישגים
-------------

* בשנת 1993 נבחר אברמסון להיכל התהילה של אוניברסיטת הרווארד.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* טבלאות ושיאים של השגי 6 המכביות ושל ישראל, מעריב, 22 באוגוסט 1965
* Harvard Men’s Swimming Class of 1965 Takes On Swimmers in 2015 (אורכב 10.09.2016 בארכיון Wayback Machine), Harvard University, June 02, 2015 (באנגלית)

הערות שוליים
------------

1. ↑  David H. Abramson, MD, Memorial Sloan Kettering Cancer Center (באנגלית)
2. ↑  NAMES IN THE NEWS Abramson Family Hogs' Medals (באנגלית)
3. ↑  שחייני לארה"ב "כבשו" את מימי "גלי-גיל", דבר, 3 בספטמבר 1961
4. ↑  עליונות לארה"ב בפתיחת תחרויות השחייה במכביה זכו ב 4 מדליות זהב, חרות, 3 בספטמבר 1961
5. ↑  קרפן ומלמד שיפרו שלושה שיאים במשחה 1500 מטרים, דבר, 5 בספטמבר 1961
6. ↑  Hall of Fame Class of 1993
בלוגיקה מתמטית, **חִתּוּךְ לוֹגִי** (או פעולה "**וגם**", בלעז: **קוֹנְיוּנְקְצְיָה**; סימון: {\displaystyle \land }) הוא קשר לוגי היוצר משני פסוקים או תבניות פסוק חדש שהוא אמיתי רק כאשר שני מרכיביו אמיתיים. אם שני הפסוקים מסומנים באותיות A ו-B, החיתוך הלוגי שלהם (A וגם B) יסומן כ- ({\displaystyle A\land B}). 

הפעולה המקבילה באלגברה בוליאנית, נקראת **AND**, והיא פעולה בוליאנית שתוצאתה "אמת" (או "1") רק כאשר כל האופרנדים שלה הם "אמת".

**טבלת האמת של וגם:** 

|  |  |  |
| --- | --- | --- |
| {\displaystyle A\wedge B} | B | *A* |
| T | T | T |
| F | F | T |
| F | T | F |
| F | F | F |

שפות תכנות
----------

במרבית שפות התכנות קיים אופרטור למימוש AND לוגי בביטויים לוגיים, המשמשים בפקודת IF ובפקודת השמה. הצורות המקובלות לכתיבת אופרטור זה:

* **AND**: בשפות COBOL, Visual Basic
* **and**: בשפת Python
* **&**: בשפת PL/I
* **&&**: בשפת C ובשפות הנובעות ממנה
* **∧**: בשפת APL

| פעולות בוליאניות |
| --- |
| 

|  |
| --- |
| NOT • OR • AND • NOR • NAND • XOR • XNOR
ראו גם: קשר לוגי • טבלת אמת • שער לוגי |

 |

קישורים חיצוניים
----------------

ויקישיתוף מדיה וקבצים בנושא **וגם** בוויקישיתוף
* וגם, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4164990-4

 |
**יהודה וירושלים** היה עיתון אשר הוציא לאור יואל משה סלומון בשנים 1877 ו-1878, השנים שבהן תכנן את הקמת העיר אשר ייסד, פתח תקווה. העיתון היווה במה למאמצי המודרניזציה של היישוב הישן טרם העלייה הראשונה, עסק במצוות התלויות בארץ בהקשר של תוכניות להתיישבות חקלאית, ותפס עצמו כבמה למתרחש ביישוב הישן בפני העולם היהודי. העיתון היה דו-שבועון.

היסטוריה
--------

העיתון יהודה וירושלים נוסד על ידי יואל משה סלומון ב-15 בפברואר 1877. מטרתו של סלומון (עורך העיתון), היה לעודד אנשים להפיח רוח חיים ביישוב בארץ ישראל, ולעורר את כלכלתיה ולעודד עבודת חקלאות עברית.

הגיליון הראשון של העיתון, הסביר את אמנותיו של עורכו, וביקר את הרבנים אשר מתנגדים ליישוב. 

לקראת יציאתו מירושלים עם מייסדי המושבה להתיישבות בשטח, סגר את העיתון וכתב:

> 
> … הנני עוזב את מלאכת עריכת מכה"ע (מכתב העת) יהודה וירושלים וימתקו לי מאד רגבי האדמה אשר אשדד מאלפי דברים ונאומים רבים.
> 
> 
> 
>

לקריאה נוספת
------------

* ג. קרסל, **יהודה וירושלים** - עיתונו של ר' יואל משה שאלאמאן, הוצאת מוסד הרב קוק, תשט"ו

הערות שוליים
------------

1. ↑  ⁨⁨יהודה וירושלים⁩⁩ | אוסף העיתונות | הספרייה הלאומית, באתר www.nli.org.il
2. ↑  הארכיון לתולדות פתח תקוה ע"ש עודד ירקוני, יהודה וירושלים- יואל משה סלומון, באתר הארכיון לתולדות פתח תקוה ע"ש עודד ירקוני, ‏2019-06-02
3. ↑  מרכז פסג"ה פתח תקוה – המייסדים, באתר pisga-pt.org.il
**יהושע שצוב** (21 באפריל 1894 – 30 באוקטובר 1942) היה בנקאי ממייסדי "בנק מסחרי" ופעיל ציבור.

קורות חייו
----------

שצוב נולד בהומל, רוסיה לבתיה ומאיר. למד משפטים באוניברסיטת מוסקבה. נשא לאישה את מוסיה (לבית אלימלך מיטלין) ועלה לארץ ישראל ב-1925.

המשפחה הצעירה השתקעה בתל אביב שם פתח יהושע מכולת. אחרי כשנה נמשך לעסקי ציבור והיה ממקימי "מרכז הסוחרים הזעירים" ששם לו למטרה לשמור על זכויות החנוונים. למען הגשמת מטרה זאת נבחר שנתיים מאוחר יותר למועצת עיריית תל אביב ברשימת הסוחרים.

במסגרת מרכז הסוחרים הזעירים שהתאגד עם ארגונים אחרים ל"הסתדרות הסוחרים" היה ממייסדי "בנק מסחרי ת"א" שנוסד כאגודת אשראי ביוני 1931 ברחוב הרצל בתל אביב. לאחר מכן שינה הבנק את שמו, כמו מוסדות אחרים שהוסיפו לעצמם את השם "בנק" לפני שהוגדרו תקנות לכך, ל"קרדיט מסחרי ת"א" ב-1939. הבנק נסגר ב-1960 ועסקיו עברו לבנק לאומי.

שצוב היה חבר המרכז לקואופרציה אשראית, חבר מועצת בנק זרובבל, חבר הוועד המפקח של הגימנסיה העברית "הרצליה" ונשיא "הסתדרות הסוחרים הכללית בא"י".

ילדיו היו יואל ושרה.

קישורים חיצוניים
----------------

* דוד תדהר (עורך), "יהושע שצוב", באנציקלופדיה לחלוצי הישוב ובוניו, כרך ז (1956), עמ' 2920
* עשרה רגעים על יהושע שצוב, דואר היום, 21 באוקטובר 1934

הערות שוליים
------------

1. ↑  לפתיחת "בנק מסחרי" בע"מ, הארץ, 10 במאי 1931
2. ↑  נחום קרלינסקי, הקואפרציה הפרטית בתקופת המנדט:אשראי וחיסכון, עיונים, אוניברסיטת בן-גוריון, 2003
3. ↑  הבנקאות בחיפה - מבוא ב"חיפה מבלי לקום מהכורסא"
4. ↑  האגודות השיתופיות לאשראי והמוסדות הבנקאים 1903–1939, יחידת המחקר - המפקח על הבנקים
5. ↑  יהושע שצוב ז"ל, הארץ, 2 בנובמבר 1942
6. ↑  היום, יום השנה למותה של מוסיה שצוב, הַבֹּקֶר, 26 במאי 1946
7. ↑  ברכות לבר מצווה, הארץ, 27 ביולי 1934
**כרישף קוצני** (שם מדעי: ***Echinorhinus brucus***) הוא מין דג סחוס ממשפחת הכרישפיים שבסדרת הקוצנאים. הוא מצוי בכל האוקיינוסים הטרופיים והממוזגים, למעט לחופי אמריקה הפסיפית וצולל עד לעומק 900 מטר. עם זאת הוא גם נראה במים בעומק של פחות מ-20 מטר. הוא מצוי גם בים התיכון, אך הוא מאוד נדיר בו.

זה כריש גדול באורך של מעל 3.1 מטרים והוא שוקל עד 200 ק"ג. בעוד הנקבות מגיעות לאורך ממוצע של 2 מטר, הזכרים מגיעים רק לאורך 1.5 מטרים. הכריש הוא בעל מבנה חביתי בעל ראש גדול, עיניים צהובות המצויות בקדמת הראש וסנפירים רחבים אך נמוכים. הזנב בעל אונה גדולה הניצבת מעלה ושאר הסנפירים קטנים. לדג אין סנפיר גבי אלא שני סנפירי אגן בקצה הגב. הכריש משריץ צאצאים חיים.

הכריש שוחה מעל קרקעית הים בחיפוש אחר מזון חי. הוא טורף סרטנים, דגי גרם כמו בקלאים, לטנוניים וכמה שפמנונים ימיים וגם מכרישים קטנים כמו קוצן נקוד.

הכרישים אינם תוקפניים לבני אדם. לעיתים הם נתפסים ברשתות ונידוגים למטרות ייצור תרופות מהכבד שלהם וכן למאכל. לא ברור מה מצב השימור של הכריש כיום.

קישורים חיצוניים
----------------

ויקישיתוף מדיה וקבצים בנושא **כרישף קוצני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ADW
* ITIS
* NCBI
* GBIF
 |

הערות שוליים
------------

1. ↑  כרישף קוצני באתר הרשימה האדומה של IUCN
**יהושע "שוקה" שלם** (נולד ב-1 באוגוסט 1944) הוא טניסאי ישראלי בעבר ומאמן טניס, תשע פעמים ברציפות אלוף ישראל בטניס (1975-1967), מחזיק בשיא האליפויות לגברים של ישראל ביחד עם שלמה גליקשטיין וחבר נבחרת גביע דייוויס של ישראל. בעל מדליית ארד ממשחקי אסיה (1974) ומדליית זהב מכינוס הפועל (1975).

ביוגרפיה
--------

שלם גדל בירושלים. הוא שיחק בקבוצת הטניס של ימק"א ירושלים. בשנת 1964 נפטר אביו, דוד, בעת שצפה במשחק שלו נגד יוסף שטבהולץ ממכבי נתניה במסגרת ליגת הטניס, בהמשך שיחק בקבוצת הפועל תל אביב.

בשנת 1968 זכה שלם בתואר טניסאי השנה של ישראל.

באליפות ישראל הבינלאומית שנערכה באפריל 1974 זכה שלם בטורניר היוקרתי, 12 שנים לאחר ניצחונו של הישראלי אלעזר דודמן, לאחר שניצח במשחק הגמר את לארי פארקר מארצות הברית ב-5 מערכות, 6-7, 6-2, 4-6, 6-1, 3-6.

### מדליית ארד במשחקי אסיה

בטורניר הטניס של משחקי אסיה שנערך בטהראן שבאיראן בספטמבר אותה שנה, זכה שלם במדליית ארד בטורניר ליחידים, לאחר שטניסאי סיני לא הופיע למשחק על המקום השלישי בשל חרם שהטילה מדינתו על ישראל. בשלב חצי הגמר הוא הפסיד לסקאי מיפן 6-1 6-0.

### אלוף כינוס הפועל

בטורניר הטניס של כינוס הפועל ה-10 שנערך בתל אביב במאי 1975, זכה שלם במדליית זהב לאחר שניצח במשחק הגמר את יאיר ורטהיימר, 5-7 4-6.

ראו גם
------

* ישראל במשחקי אסיה

קישורים חיצוניים
----------------

* יהושע שלם, באתר ה-ITF
* יהושע שלם, באתר גביע דייוויס
* יהושע שלם, באתר ארכיון הטניס

הערות שוליים
------------

1. ↑  מעריב לספורטאים - טניס - האב נפטר בעת הופעת בנו, מעריב, 1 בנובמבר 1964
2. ↑  דוד הרניק, פעילות ענפה בסקציית הטניס, דבר, 19 בדצמבר 1971
3. ↑  ספורטאי השנה, מעריב, 22 בספטמבר 1968
4. ↑  ישראל לויכטר, יהושע שלם - אלוף!, מעריב, 17 באפריל 1974
5. ↑  משה לרר, מה צפוי בחזית החרם על ישראל, מעריב, 12 בספטמבר 1974
6. ↑  פסחוב וורטהיימר לקראת זכייה במדליית זהב, דבר, 10 בספטמבר 1974
7. ↑  יהושע שלם זכה ביחידים ורטהיימר ושטבהולץ - בזוגות, דבר, 9 במאי 1975
**כרכן תירס** (שם מדעי: ***Pantherophis guttatus***) הוא מין נחש ממשפחת הזעמניים. כרכן תירס נפוץ בדרום ארצות הברית מחופה המזרחי מערבה עד יוטה, בגבול עם מקסיקו. בית הגידול של הכרכן הוא בשדות, חורשים, יערות ופארקים חמימים. הוא מתרחק מערים גדולות ומאזורים הרריים. נחש זה הוא חלק מהנחשים הקרויים כרכן, בו כמה מינים החיים בישראל, אך הם שייכים לסוג נפרד.

מאפיינים
--------

כרכן התירס יכול להגיע לאורך 61–182 סנטימטר ולשקול עד 800 גרם. הכרכן בעל רצועות צהובות המזכירות קלחי תירס, מה שנתן לנחש את שמו. הנחש איננו ארסי ואינו מזיק לאדם, דבר שגורם לרבים להחזיק בו כחיית מחמד. הנחש יכול להגיע בשבי לגיל 23 שנה, אם הוא מקבל מספיק מזון וחום.

נחש זה הוא מטפס עצים מיומן המבלה זמן רב על הענפים. בדומה לשאר הנחשים הכרכן הוא טורף המחפש בעיקר מכרסמים קטנים. הוא יגוון גם במיני דו-חיים, זוחלים אחרים וביצי עופות. בשבי נהוג לתת לו בעיקר עכברים.

הנחש משתמש בעיקר בלשונו המפוצלת כדי לאתר ריחות וכאשר הוא קרוב לטרף הוא משתמש גם בראייתו. הטרף נתפס בין שרירי הנחש ונמחץ למוות.

רבייה
-----

ההזדווגות מתרחשת בדרך כלל בקיץ. הנקבה מטילה בין 5–25 ביצים ומתוך כל ביצה בוקע נחש קטן באורך של 25–38 ס"מ. הנחשים הצעירים מגיעים לבגרות מינית לאחר 18 עד 30 חודשים.

קישורים חיצוניים
----------------

ויקישיתוף מדיה וקבצים בנושא **כרכן תירס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  כרכן תירס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph433473

 |
פירוש נוסף ערך זה עוסק באב"ד הרבני באריאל. אם התכוונתם לחבר הכנסת, ראו יהודה גליק.

הרב **ישעיהו יהודה גליק** (נולד ב-11 בספטמבר 1950) הוא רב ציוני דתי, אב"ד בבית הדין הרבני באריאל ובעבר שימש כדיין בבית הדין הרבני טבריה צפת, אב"ד בבית הדין הרבני בפתח תקווה ור"מ בישיבת ברכת משה במעלה אדומים.

ביוגרפיה
--------

נולד וגדל בנתניה. למד בישיבה התיכונית בני עקיבא שבעיר. למד שנתיים בישיבת מרכז הרב. לאחר למד במסגרת מסלול ההסדר בישיבת כרם ביבנה ובמהלכו שירת בצבא כלוחם. אחר כך למד כשנה בישיבת הכותל ולאחר מכן כשמונה שנים בכולל פסגות במהלכן סיים את מבחני הדיינות. במשך למעלה מעשור כיהן כר"מ בישיבת ברכת משה במעלה אדומים. 

התמנה תחילה לכהן כדיין בבית הדין הרבני טבריה צפת והיה לדיין הציוני הדתי הראשון בוגר ישיבת הסדר. ב-3 בינואר 1988 התמנה לכהן כדיין בבית הדין הרבני בפתח תקווה. ב-3 בספטמבר 2012 התמנה לכהן כאב"ד הרבני בפתח תקווה. החל מדצמבר 2018 עבר לכהן כאב"ד בית הדין הרבני באריאל.

חתניו הם הרב אורי שטטנר (בנו של הרב שמחה שטטנר), ראש הישיבה התיכונית ביישוב חרשה, הרב ינון ויסמן, חוקר במכון הלכה ברורה וראש כולל בישיבת מרכז הרב והרב עזרא פאטשינו (בנו של הרב מאיר פאטשינו), רב היישוב לשם.

מחותן של הרב שמואל אליהו.

קישורים חיצוניים
----------------

* פסקי דין באתר דעת
* מאמריו שהתפרסמו בכתבי העת מעליות וכתלנו
**אפאם באליק** (במנדרינית: **曼煎粿**; באנגלית: **Apam Balik**) הוא קינוח סיני, המבוסס על קמח, ביצים, סוכר, סודה לשתייה ואבקת אפייה. נפוץ במדינות דרום-מזרח אסיה.

הקינוח נחשב למאכל רחוב, בדרך כלל אוכלים אותו עם חמאת בוטנים והוא מוכר גם בשם "אור הירח" (Terang Bulan).

היסטוריה
--------

האפאם באליק הופיע לראשונה במאה ה-19 בשושלת צ'ינג, בעת הפלישה של צבא סין והמנהיג הצבאי צו צונטנג (Zuo Zongtang) לאזור פוג'יין.

הקינוח מכיל סוכר ובוטנים טחונים והומצא על מנת לספק מזון לחיילי הצבא מתוצר מקומי, בייצור המוני.

האפאם באליק עבר מספר גלגולים כאשר סוחרים ומהגרים הפיצו אותו לדרום־מזרח סין ולסינגפור.

קישורים חיצוניים
----------------

ויקישיתוף מדיה וקבצים בנושא **אפאם באליק** בוויקישיתוף
* מתכון להכנת קינוח אפאם באליק, באתר Tasteatlas
* הסבר על אפאם באליק והכנתו, באתר יוטיוב

הערות שוליים
------------

1. ↑  Raymond Saw, Apam balik is one of Malaysia’s favourite snacks… but where did it come from?, ‏17 בנובמבר 2020 (באנגלית)
2. ↑  Bea & Marco, Asian Peanut Pancake Turnover (Apam Balik), El Mundo Eats, ‏13 בינואר 2018 (באנגלית)
3. ↑  Sarah-Eden, Apam Balik, 196 flavors, ‏27 באוגוסט 2020 (באנגלית)
4. ↑  傳統小吃滿煎糕的由來, web.archive.org, ‏20 בדצמבר 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אפאם באליק"**.